OpenLLM-France/wikimedia huggingface dataset:
# Pholiota lenta

Pholiota lenta Strophariaceae familiako onddo espezie bat da. Ez da ez toxikoa, ez jangarria, ez da atsegina ahoan. Kolore argiko lurreko Pholiota bat da, taldeetan hazten dena.
Sinonimoak: Dryophila lenta, Flammula lenta.

## Deskribapena

Kapela: 3 eta 8 cm bitarteko diametrokoa, ganbila, zuri krema kolorekoa edo buztin kolorekoa; gainazal likatsua ezkata zuri txikiekin, batez ere kanpoaldean, zahartzean eta lehortzean desagertu egiten dira.
Orriak: Ez oso estu, itsatsiak edo pixka bat dekurrenteak koska batekin, zurbilak; zuri-krema kolorekoak eta gero okre antzekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 5 eta 6 cm bitarteko garaierakoa eta 0,7 eta 1 cm bitarteko lodierakoa, barrubetea, zilindriko erregularra, oinarrian marroi-gorrixkaz tindatzen da. Gainazala orban txikiz pikardatua dago. Gortina nabarmena eta iraunkorra.
Haragia: Nahiko lodia, zurixka edo tonalitate marroiekin. Usain atsegina du eta errefauaren zapore arina.
Etimologia: Pholiota terminoak, belarri ezkatatsua, kapela ezkatatsua esan nahi du. Lentus epitetoa latinetik dator, tinko, esan nahi duen "lentus" hitzetik. Bere haragiagatik.

## Jangarritasuna

Ez du kaltetik egiten, baina ez du sukaldaritzarako baliorik.

### Nahasketa arriskua

Espezie honen bereizgarria kapelaren eta oinaren gaineko ezkata zuriak dira, baita bere zuri-krema kolorea ere, ezaugarri hauek, Pholiota generoko beste espezietatik desberdina egiten dute.

## Sasoia eta lekua

Uda amaieran eta udazkenean, lurpeko zur hondarretan, pago eta pinuen basoetan.

### Banaketa eremua

Kanada, Ameriketako Estatu Batuak, Mexiko, Europa, Errusia, Kaukasia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 413 or. ISBN 84-404-0530-8..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 251 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 123 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 258 or. ISBN 84-282-0865-4..

## Kanpo estekak

* Datuak: Q2442393
* Multimedia: Pholiota lenta / Q2442393
# Pholiota squarrosoadiposa

Pholiota squarrosoadiposa Strophariaceae familiako onddo espezie bat da. Autore batzuen arabera, Pholiota jahnii eta Pholiota squarrosoadiposa sinonimoak dira.

## Deskribapena

Kapela: 5 eta 8 cm bitarteko diametrokoa. Arre-hori kolorekoa, kanela koloreko ezkata bereizgarriekin estalita, likatsu samarra, distiratsua ez lehorra.
Orriak: Hori argi kolorekoak, gero ilunagoak, arre-hur kolorekoak.
Hanka: 5 eta 10 cm bitarteko garaierakoa eta 0,6 eta 0,9 cm bitarteko diametrokoa. Kapelaren kolore berekoa, ezkatatsu-fibrilosoa.
Haragia: Horixka, ia usain gabea.
Etimologia: Pholiota terminoak belarri ezkatatsua, kapela ezkatatsua esan nahi du. Squarrosa-adiposa epitetoa latinetik dator, ezkatekin esan nahi duen ”squamosus” hitzetik eta koipetsu esan nahi duen “adiposus” hitzetik. Kapela likatsua eta ezkatatsua duelako

## Jangarritasuna

Ez da jangarria.

## Sasoia eta lekua

Udan eta udazkenean. Hostozabalen azpian.

### Banaketa eremua

Kanada, Ameriketako Estatu Batuak, Costa Rica, Hungaria, Alemania, Erresuma Batua.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 107 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Pholiota squarrosoadiposa: GBIF—the Global Biodiversity Information Facility.

## Kanpo estekak

* Datuak: Q81157099
* Multimedia: Pholiota squarrosoadiposa / Q81157099
# Pholiota lucifera

Pholiota lucifera Strophariaceae familiako onddo espezie bat da. Ez da jangarria. Mingotsa izateaz gain, toxikoa izan daiteke

## Deskribapena

Kapela: 3 eta 5 cm bitarteko diametrokoa, ganbila; horia edo hori-laranja kolorekoa; hezetasunean likatsua; azala arrexka koloreko ezkata itsatsi eta erorkorrekin.
Orriak: Meheak, estu, horiak, gero okre antzeko kolorekoak.
Hanka: Kapelaren kolore berekoa, oinarria izan ezik, arre-herdoil kolorekoa da; zilindrikoa, ezkatatsua eraztunetik behera, betea, azkenean barnehutsa. Eraztun horia eta kanpotik ezkatatsua.
Haragia: Trinkoa, horia, usain ahula eta zehaztugabea, zapore mikatza.
Etimologia: Pholiota terminoak, belarri ezkatatsua, kapela ezkatatsua esan nahi du. Lucifera epitetoa latinetik dator, argia, argia ematen, esan nahi duen "lucifer" hitzetik. Bere kolore biziagatik

## Jangarritasuna

Ez da jangarria; zenbait autorerentzat susmagarria ere bada. Hobe da dagoen tokian uztea, bere mingostasunagatik bakarrik bada ere.

### Nahasketa arriskua

Pholiota squarrosa delakoarekin nahas daiteke, baina honek ezkata nabarmenagoak ditu.

## Sasoia eta lekua

Udan eta udazkenean. Soropildua hazten da, lurrean, egur zatien artean, lorategietan, koniferoen eta hostogalkorren basoetan.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 411 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 103 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) -Lotina, Roberto. (1985). Mil setas ibericas. Diputacion foral de vizcaya, 244 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 256 or. ISBN 84-282-0865-4..

## Kanpo estekak

* Datuak: Q10434724
# Pholiota spumosa

Pholiota spumosa Strophariaceae familiako onddo espezie bat da.

## Deskribapena

Kapela: 2 eta 4 cm bitarteko diametrokoa, haragi gutxirekin, ganbila, gero laua, leuna, likatsua, hori-laranja kolorea diskoan, horia ertzean; gaztetan zuri-horixka koloreko gortina bat izaten dute.
Orriak: Estu, zabal samarrak, itsatsiak, horiak, gero arre-herdoil kolorekoak.
Hanka: 5 eta 7 cm bitarteko garaierakoa eta 0,4 eta 0,6 cm bitarteko diametrokoa, fistulosoa, zilindrikoa, sustrai antzekoekin, oinarrian mehetua, leuna, fibrilosua, horia arre kolorerako joerarekin.
Haragia: Horixka, arre kolorekoa oinaren oinarrian, usaingabea eta zaporegabea.
Etimologia: Pholiota terminoak, belarri ezkatatsua, kapela ezkatatsua, esan nahi du. Spumosa epitetoa latinetik dator, aparduna, esan nahi duen, "spumosus" hitzetik. Bere haragiagatik.

## Jangarritasuna

Ez da jangarria.

### Nahasketa arriskua

Hainbatek Pholiota spumosa delakoaren antza dute, beraz, ondo begiratu beharra dago.

## Sasoia eta lekua

Pinudietan lurzoru belartsuetan; taldeetan edo soropildua.

### Banaketa eremua

Kanada, Alaska, Ameriketako Estatu Batuak, Mexiko, Costa Rica, Brasil, Islandia, Europa, Errusia, Txina, Taiwan, Himalaiako eremua, Japonia, Zeelanda Berria, Ruanda.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 258 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 121 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Guia de Setas y Hongos de Navarra.
* ↑ Pholiota spumosa: GBIF—the Global Biodiversity Information Facility.

## Kanpo estekak

* Datuak: Q10546232
* Multimedia: Pholiota spumosa / Q10546232
# Pholiota tuberculosa

Pholiota tuberculosa Strophariaceae familiako onddo espezie bat da. Normalean ez da kontsumitzen, sukaldaritzako interes gutxi du.
Sinonimoak: Dryophila tuberculosa, Pleuroflammula tuberculosa, Pholiota curvipes.

## Deskribapena

Kapela: 8 cm arteko diametrokoa, erdiesferikotik ganbilera eta titi apur batekin, ertzean errezelaren hondarrekin. Kapelaren azala ezkata gutxirekin eta arre-horixka edo laranja kolore eder batekin, erdi ilunagoarekin.
Orriak: Itsatsiak eta hori-laranja kolorekoak.
Hanka: 4 eta 8 cm bitarteko garaierakoa eta 0,3 eta 0,6 cm bitarteko diametrokoa, askotan okertua, horixka, ezkata txiki ilunagoekin estalia, goian, iraunkorra ez den eraztunaren eremu zuri batekin,
Haragia: Horia, ukitzean edo ebakitzean laranja-marroi kolorea hartzen du. Usain arin batekin eta zapore garratzarekin.
Etimologia: Pholiota terminoak, belarri ezkatatsua, kapela ezkatatsua esan nahi du.

## Jangarritasuna

Ez da jangarria.

### Nahasketa arriskua

Pholiota flammans delakoarekin nahas daiteke, honek ezkata gehiago ditu kapelan eta oinean.

## Sasoia eta lekua

Udazkenean. Lignikola, motzondoetan eta koniferoen eta beste zuhaitz batzuen egur hondarretan. Funtzio ekologikoa betetzen du hildako egurra deskonposatuz.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 256 or. ISBN 84-282-0865-4..
* ↑ (Gaztelaniaz) AVM Asociacion Vallisoletana de Micologia 1986.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Pholiota tuberculosa: GBIF—the Global Biodiversity Information Facility.

## Kanpo estekak

* Datuak: Q10495327
* Multimedia: Pholiota tuberculosa / Q10495327
# Pholiota subsquarrosa

Pholiota subsquarrosa Strophariaceae familiako onddo espezie bat da.

## Deskribapena

Kapela: 4 eta 6 cm bitarteko diametrokoa, arre-herdoil kolorekoa, estututako ezkata zuntzekin edo baita leunak ere. Likatsua.
Orriak: Hori-herdoil kolorekoak gero arre-herdoil kolorekoak, azpi-libreak, oso siinuado-marjinatuak.
Orri libreak: Oinera hurbiltzen diren orriak baina ukitzen ez diotenak.
Hanka: Hori-herdoil kolorekoa, ezkata arre-herdoil kolorekoekin, eraztun eremu nabaririk gabe.
Haragia: Zuri-horia, usain eta zapore nabarmenik gabe.
Etimologia: Pholiota terminoak belarri ezkatatsua esan nahi du. Sub-squarrosa epitetoa latinetik dator, ia, esan nahi duen “sub” hitzetik eta ezkatekin esan nahi duen “squarrosus” hitzetik. Bere itxuragatik.

## Jangarritasuna

Ez da jangarria.

### Nahasketa arriskua

Pholiota squarrosa baten itxura du, baina kapela likatsuarekin; eta ezkatak kapelan eta oinean ditu. Forma ezberdineko ezkatak.

## Sasoia eta lekua

Koniferoen azpian.

### Banaketa eremua

Erresuma Batua, Pirinioak, Suitza.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 117 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Pholiota subsquarrosa: GBIF—the Global Biodiversity Information Facility.

## Kanpo estekak

* Datuak: Q108184617
# Pholiota jahnii

Pholiota jahnii Strophariaceae familiako onddo espezie bat da. Ez da jangarria, zapore mina du. Autore batzuen arabera, Pholiota jahnii eta Pholiota squarrosoadiposa sinonimoak dira.
Sinonimoa: Pholiota muelleri, Pholiota adiposa, Agaricus scaber, Agaricus muelleri.

## Deskribapena

Kapela: 2 eta 8 cm bitarteko diametrokoa, hemisferikotik ganbilera eta laua. Kapelaren azala likatsua hezetasunean, hondo hori-kromo koloreko edo limoi kolorekoaren gainean, oinarri zabaleko ezkata zorrotz ugari nabarmentzen dira, arre-gorrixka ilun kolorekoak erregularki banatuak (ertzera argiagoak).
Orriak: Oso estu, sabeldunak, hori zurbil koloretik okrera doazen kolorekoak.
Hanka: 5 eta 12 cm bitarteko garaierakoa, lehorra, goian eraztun eremu iheskor batekin, eraztunaren azpitik hori-lasto kolorekoa ezkata marroi-gorrixka ilun kolorekoekin, oinarri zuntz-duna
Haragia: Hori argi kolorekoa. Usain atseginekoa, baina ahula eta zapore handikoa, garratz samarra. Espora-jalkina okre-marroi kolorekoa.
Etimologia: Pholiota terminoak, belarri ezkatatsua, kapela ezkatatsua esan nahi du.

## Jangarritasuna

Interes gastronomikorik gabea.

### Nahasketa arriskua

Pholiota squarrosa delakoarekin nahas daiteke, honek kapela eta hanka lehorrak izaten ditu (likatsua ez). Pholiota aurivella espezieak kapela eta oina likatsuak. Pholiota adiposa berriz euriarekin oso itsaskorra da, kapela eta hanka likatsuekin eta kapelako ezkatak erraz desagertzen zaio.

## Sasoia eta lekua

Udazkenean. Urria. Egur saprofitoa (enborrak, motzondoak, lurperatutako sustraiak), pago eta beste hostoerorkorretan, baita baso mistoetan ere.

### Banaketa eremua

Ameriketako Estatu Batuak, Errusia, Europa, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 256 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Pholiota jahnii: GBIF—the Global Biodiversity Information Facility.

## Kanpo estekak

* Datuak: Q10684485
* Multimedia: Pholiota jahnii / Q10684485
# Pholiota scamba

Pholiota scamba Strophariaceae familiako onddo espezie bat da.
Sinonimoa: Pholiota scambus, Paxillus helomorphus var. scambus.

## Deskribapena

Kapela: 2 cm inguruko diametrokoa, laster zabaldua, lehorra, zurixka, hareazko edo feltrozko errezelarekin, hau marruskadurengatik desagertzean nahikoa beix-okre antzeko kolorekoa, ertz apendikulatua.
Orriak: Zurbilak, glaukoz tindatuak, gero burdin kolorekoak.
Hanka: 3 cm inguruko garaierakoa eta 0,2 cm inguruko diametrokoa, antzeko kolorekoa, beix koloreko ezkata txikiekin eraztunera arte (errezel hondarrak).
Haragia: Mehea, zurbila.
Etimologia: Pholiota terminoak, belarri ezkatatsua, kapela ezkatatsua esan nahi du.

## Jangarritasuna

Ez da jangarria.

## Sasoia eta lekua

Ekainetik urrira. Adartxoetan eta belar hondarretan, batez ere koniferoen azpian.

### Banaketa eremua

Kanada, Ameriketako Estatu Batuak, Alaska, Groenlandia, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 258 or. ISBN 84-282-0865-4..
* ↑ Pholiota scamba: GBIF—the Global Biodiversity Information Facility.

## Kanpo estekak

* Datuak: Q10567574
* Multimedia: Pholiota scamba / Q10567574
# Pontiacq-Viellepinte

Pontiacq-Viellepinte (okzitanieraz Pontiac-Vièlapinta) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q857551
* Multimedia: Pontiacq-Viellepinte / Q857551
# Pontiac GTO

Pontiac GTO, Pontiac markako automobil bat da. Nagusiki 1964-1974 artean AEBetan ekoitzi zen, eta muscle car motako autoen antzidaritzat jotzen da. 2004-2006 artea General Motors multinazionalaren jabetzako Australiako Holden ekoizleak ekoitzi zuen.

## Bilakaera

* Pontiac GTO, 1969
* GTO modeloaren 40 urte
* 1966 Pontiac GTO bihurgarria
* Pontiac GTO Judge 1970
* 1973 Pontiac GTO sport cupè
* Pontiac GTO, 2006ko modeloa

## Kanpo estekak

* Datuak: Q1339720
* Multimedia: Pontiac GTO / Q1339720
# Pontiac sukar

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Pontiac sukarra edo legionarioen gaixotasun ez-pneumonikoa Legionella pneumophila bakterioak eragindako infekziorik arinena da. Gripearen antzeko sintomak eragiten ditu: eztula, buruko mina, goragalea eta giharretako mina. Pontiac sukarrean ez da pneumoniarik edo arnas gutxiegitasunik sortzen, legionellak eragindako infekzio-modu larrietan ez bezala (legionellosia).
Pontiac sukarra Pontiacen, Michiganen, izena darama, non lehen kasua ezagutu zen. 1968an, konderriko osasun saileko langile asko agertu ziren sukarraren eta gripe arinaren sintomekin, baina pneumoniarik gabe. 1976ko Filadelfiako legionellosi agerraldiaren ondoren, Michigango osasun departamentuak odol laginak berriz aztertu zituen eta langileak Legionella pneumophilarekin kutsatuta egon zirela ikusi zuen. Legionella micdadeik 1988ko hasieran Britainia Handian eragindako agerraldi bat Lochgoilheadeko sukarra bezala ezagutzen zuten. Ordutik, Pontiac sukarra eragiten duten Legionellako beste espezie batzuk identifikatu dituzte, nabarmena Zeelanda Berrian, 2007an, Legionella longbeachae aurkitu zutenean izanda.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Orphanet: Fiebre de Pontiac. Consultado el 9 de febrero de 2016
* ↑ (Ingelesez) HPA. General Information- Pontiac Fever. .
* ↑ (Ingelesez) «In Philadelphia 30 Years Ago, an Eruption of Illness and Fear» The New York Times 2006-8-1.
* ↑ (Ingelesez) Goldberg, DavidJ.. (1989). «LOCHGOILHEAD FEVER: OUTBREAK OF NON-PNEUMONIC LEGIONELLOSIS DUE TO LEGIONELLA MICDADEI» The Lancet 333 (8633): 316–318. doi:10.1016/S0140-6736(89)91319-6..

## Kanpo estekak

* Datuak: Q3073142
# Pontiac udalerria, Livingston konderria (Illinois)

Pontiac udalerria Ameriketako Estatu Batuetako Illinois estatuko udalerri bat da, Livingston konderrian. Azken zentsuaren arabera 12.290 biztanle zituen, 36.34 milia karratu (94.1 km$^2$) eremuan.

## Ekonomia

2020ko zentsuaren arabera, Pontiac udalerrian 4690 etxebizitza zeuden. Per capita diru-sarrerak 26.468 estatubatuar dolar ziren.

## Kanpo estekak

* Datuak: Q943666
# Pontianak

Pontianak (indonesieraz: Kota Pontianak) Indonesiako hiria da, Mendebaldeko Kalimantan probintziako hiriburua. Kapuas ibaiaren deltan dago, ekuatoreak zeharkatua. 107,82 kilometro koadroko eremua du, eta 2010ean 554.764 biztanle zituen.

## Klima

Pontianakek klima ekuatoriala du (Af) Köppen klima sailkapenaren arabera.
Datu klimatikoak (Pontianak) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 32.4 | 32.7 | 32.9 | 33.2 | 33.0 | 33.2 | 32.9 | 33.4 | 32.6 | 32.6 | 32.2 | 32.0 | 32.7 |
| Batez besteko tenperatura (ºC) | 27.6 | 27.7 | 28.0 | 28.2 | 28.2 | 28.2 | 27.7 | 27.9 | 27.6 | 27.7 | 27.4 | 27.2 | 27.7 |
| Batez besteko tenperatura minimoa (°C) | 22.7 | 22.6 | 23.0 | 23.2 | 23.4 | 23.1 | 22.5 | 22.3 | 22.6 | 22.8 | 22.6 | 22.4 | 22.7 |
| Pilatutako prezipitazioa (mm) | 260 | 215 | 254 | 292 | 256 | 212 | 201 | 180 | 295 | 329 | 400 | 302 | 3196 |
| Prezipitazio egunak (≥ 0.1 mm) | 15 | 13 | 21 | 22 | 20 | 18 | 16 | 25 | 14 | 27 | 25 | 22 | 238 |
| Iturria: World Meteorological Organization ||||||||||||||

## Erreferentziak

* ↑ Weather Information for Pontianak. worldweather.org (Noiz kontsultatua: 2016-09-27).

## Kanpo estekak

* Datuak: Q14168
* Multimedia: Pontianak / Q14168
# Porto de Pedras

Porto de Pedras Brasilgo udalerri bat da, Alagoas estatuan kokatua. 9.295 biztanle ditu 257,396 km²ko eremuan.

## Ikus, gainera

* Alagoas

## Kanpo estekak

* Datuak: Q1796131
* Multimedia: Porto de Pedras / Q1796131
# Portobello

Portobello hau izan daiteke:

## Leku izenak

* Portobello (Dublin), Irlandako Errepublikako hiriburuan dagoen auzoa.
* Portobello (Edinburgh), Eskoziako hiriburuan dagoen auzoa.
* Portobello Road, Londresko Notting Hill auzoan dagoen kalea.
* Portobello Road Market, Londresko izen berdineko kalean egiten den kale-merkatua.
Bestelakoak:
* Portobelo, Panamako hiri-portua.
* Porto Belo, Brasilgo udalerria.

## Hedabideak

* Portobello (Euskadi Irratia), Euskadi Irratiko musikari buruzko irratsaio bat da.
# Portobello (Edinburgh)

    Artikulu hau Eskoziako Edinburgh hiriburuko auzoari buruzkoa da; beste esanahietarako, ikus «Portobello».
Portobello, eskozieraz: Portabellae, Eskoziako Edinburgh hiriburuko kostaldeko auzo bat da, Fortheko fiordoaren ertzean. Joppa eta Craigentinny auzoen artean dago. Hiriburuaren erdigunetik 5 kilometro ekialdera dago.
Historikoki udalerria izan den arren, gaur egun Edinburgh hiriburaren auzune bialaktu da. Hondartza eta malekoia ditu.

## Kanpo estekak

* Datuak: Q3399361
* Multimedia: Portobello, Edinburgh / Q3399361
# Porto de Mós

Porto de Mos Portugalgo hiribildua da, Leiria barrutikoa, Erdialdeko eskualdea eta Leeriako udalerrien arteko komunitatea. 5800 biztanle inguru ditu. Dionisio I.a Portugalgoak 1305ean forua eman zion. Erromatarren garaian herri garrantzitsua izan zen.

## Geografia

Udalerriaren egoitza da, 264,88 km²-ko azalera eta 23 203 biztanle ditu (2021), hamar freguesiatan banatuta. Udalerria iparraldean Leiria eta Batalha udalerriek mugatzen dute, ekialdean Alcanena, hegoaldean Santarém eta mendebaldean Alcobaça udalerriek.

### Freguesiak

Hamar freguesia dira.
* Alqueidão da Serra
* Alvados e Alcaria
* Arrimal e Mendiga
* Calvaria de Cima
* Juncal
* Mira de Aire
* Pedreiras
* Porto de Mós
* São Bento
* Serro Ventoso

## Ondarea

Udalerriak interes bereziko eraikin eta toki asko ditu. Hona hemen batzuk:
* Porto de Mósko gaztelua
* São Pedro eliza
* São João eliza
* Santo António kapera
* São Jorge kapera
* Mira de Aire leizeak
* Alvadosko leizeak
* Santo António leizean
* Centro de Interpretação da Batalha de Aljubarrota
* Oroimenaren arkua

## Iruditegia

* Gaztelua.
* Mira de Aire leizeak.
* Oroimenaren arkua.
* Gaueko ikuspegia.

## Erreferentziak

* ↑ https://www.turismoenportugal.org/porto-de-mos
* ↑ https://www.turismoenportugal.org/que-ver-en-porto-de-mos

## Kanpo estekak

* (Portugesez):Udalerriaren webgunea.
* (Portugesez)(Gaztelaniaz):Turismo informazioa.
* Datuak: Q1012710
* Multimedia: Porto de Mós / Q1012710
# Porto dos Gaúchos

Porto dos Gaúchos Brasilgo udalerri bat da, Mato Grosso estatuan kokatua. 5.593 biztanle ditu 6.862,118 km²ko eremuan.

## Ikus, gainera

* Mato Grosso

## Kanpo estekak

* Datuak: Q928704
* Multimedia: Porto dos Gaúchos / Q928704
# Porto de Moz

Porto de Moz Brasilgo udalerri bat da, Pará estatuan kokatua. 40.597 biztanle ditu 17.423,017 km²ko eremuan.

## Ikus, gainera

* Pará

## Kanpo estekak

* Datuak: Q2011894
* Multimedia: Porto de Moz / Q2011894